বারুই
বারুই বা বারুজীবী হল একটি বাঙালি হিন্দু কৃষিজীবী জাতি। তাদের ঐতিহ্যবাহী পেশা পান চাষ এবং অন্যান্য শাকসবজি চাষ। তারা 'নবশাখ' গোষ্ঠীর অন্তর্ভুক্ত চৌদ্দটি বর্ণের একটি। বারুই দের বিভিন্ন পদবী রয়েছে যেমন - দাস, দেব, ভদ্র, লোধ, কর, সেন, পাল, চন্দ, দে, চৌধুরী, নাগ, নন্দী ইত্যাদি।বারুইরা নিজেদের জাতের মধ্যেই বিবাহ করেন। একটা সময় বড় বড় পানের বরজ এবং শাকসবজির যোগান এরাই দিতেন। বারুইদের পশ্চিমবঙ্গে অন্যান্য অনগ্রসর শ্রেণী হিসাবে তালিকাভুক্ত করা হয়েছে।